Bétera empra 4 veïns i veïnes gràcies als programes Avalem Capacitats: EMDISC 2023 i ETRAME 2023
06 de novembre de 2023

El Consistori, a través de l'àrea d'Ocupació i de Drets Socials, destina 73.980,90€ a la millora de l'ocupabilitat de persones desocupades amb discapacitat.

Des del departament d'ADL i el departament de Drets Socials de l'Ajuntament de Bétera s'han posat en marxa dos programes que pretenen introduir mesures tendents a reduir la bretxa existent entre les persones desocupades amb discapacitat i les persones desocupades sense discapacitat, incrementant l'ocupabilitat de les persones que han sigut contractades i procurant una pràctica professional al mateix temps que es dota al Consistori de mitjans humans addicionals per a realitzar actuacions en l'àmbit de les seues competències.

Per a dur a terme aquestes contractacions s'ha rebut una subvenció a través del LABORA Servei Valencià d'Ocupació i Formació amb fons procedents del Servei Públic d'Ocupació Estatal per un import que ascendeix a 73.980,90€.

A través del programa EMDISC s'ha contractat un total de 3 persones mitjançant un contracte amb una duració de 9 mesos, a jornada completa, que prestaran serveis com a peó de neteja. Mentre que a través del programa ETRAME s'ha contractat 1 persona durant 9 mesos, a jornada completa per al lloc de conserge realitzant les persones contractades les tasques pròpies d'aquests llocs.

Hui l'Alcaldessa de Bétera i regidora d'Ocupació, Elia Verdevio, juntament amb la regidora de Personal, Marisa Silvestre, els han donat la benvinguda i els han explicat les funcions i els departaments en els quals prestaran els seus serveis.

Durant la recepció, Elia Verdevío, ha posat en valor “la importància de continuar aconseguint fons per a implementar actuacions que comporten la contractació de col·lectius vulnerables d'atenció prioritària, ja que aquestes persones estan afectades en major grau per la situació de desocupació, la qual cosa deixa en situació d'especial vulnerabilitat a aquest col·lectiu. Des de l'Ajuntament continuarem apostant per l'ocupació per a tots els nostres veïns i veïnes”.

En eixe sentit, Marisa Silvestre, ha indicat que “és fonamental implementar aquest tipus de polítiques que aposten per la igualtat d'oportunitats en l'àmbit laboral i permeten que la ciutadania amb discapacitat opte a llocs de treball dins de l'administració local que els procurarà una pràctica professional ampliant les seues possibilitats per a accedir al mercat laboral”.

Des de l'ADL per a la tramitació d'aquestes ajudes s'ha estat al que es disposa en la Instrucció del Director del LABORA Servei Valencià d'Ocupació i Formació que regeix les convocatòries Avalem Capacitats (EMDISC 2023), des del Departament de Drets Socials per a la tramitació d'aquestes ajudes s'ha estat al que es disposa en l'Ordre de la convocatòria.